Karlakór Reykjavíkur mun heimsækja Hólminn og flytja aðventudagskrá sína í Stykkishólmskirkju laugardaginn 30. nóvember kl. 16.00 . Einsöngvari á tónleikunum verður Sigrún Pálmadóttir sópransöngkona . Stjórnandi Karlakórs Reykjavíkur er Hólmarinn Friðrik S. Kristinsson sem í ár fagnar 30 ára starfsafmæli með kórnum . Hólmarar og Snæfellingar allir eru boðnir velkomnir á tónleikana , aðgangur ókeypis .